**Nekilnojamojo kultūros paveldo vertinimo tarybos (I) 2024-12-03 nuotolinis posėdis**

2024 m. gruodžio 3 d. 9 val. vyks nuotolinis Kultūros paveldo departamento prie Kultūros ministerijos pirmosios nekilnojamojo kultūros paveldo vertinimo tarybos posėdis.

Planuojama svarstyti:

1. Nekilnojamojo kultūros paveldo vertinimo tarybos akto projektas dėl Kauno technologijos universiteto pastatų komplekso (u. k. 33502), Kauno miesto sav., Kauno m., apskaitos duomenų Kultūros vertybių registre tikslinimo.
2. Nekilnojamojo kultūros paveldo vertinimo tarybos akto projektas dėl Namo (u. k. 43096), Vilniaus miesto sav., Vilniaus m., Užupio g. 28, apskaitos duomenų Kultūros vertybių registre tikslinimo.
3. Nekilnojamojo kultūros paveldo vertinimo tarybos akto projektas dėl apsaugos Alytaus dvaro bravoro pastatui (49103), Alytaus miesto sav., Alytaus m., Šilelio g. 16, suteikimo (tęstinis svarstymas).
4. Klausimas dėl tikslingumo rengti nekilnojamojo kultūros paveldo vertinimo tarybos akto projektą dėl apsaugos Sudargo vikariato pastatui-tvartui, Šakių rajono sav., Sudargo sen., Sudargo k., Laisvės a. 17, suteikimo.
5. Nekilnojamojo kultūros paveldo vertinimo tarybos akto projektas dėl apsaugos panaikinimo Vargonų kompleksui (u. k. 16811), sudarytam iš Vargonų prospekto (u. k. 26778), Skulptūros „Sparnuotas angelas“ (u. k. 26779), Skulptūros „Sparnuotas angelas“ (u. k. 26780), Skulptūros „Sparnuotas angelas“ (u. k. 26781), Skulptūros „Sparnuotas angelas“ (u. k. 26782), Skulptūros „Sparnuotas angelas“ (u. k. 26783), Skulptūros „Sparnuotas angelas“ (u. k. 26784), Skulptūros „Sparnuotas angelas“ (u. k. 26785), Skulptūros „Karalius Dovydas“ (u. k. 26786), Vargonų instrumento (u. k. 26787), Vilniaus miesto sav., Vilniaus m., Dominikonų g. 8, nes jie tapo Vilniaus dominikonų vienuolyno statinių ansamblio (u. k. 21) Šventosios Dvasios bažnyčios (u. k. 27302), Vilniaus miesto sav., Vilniaus m., Dominikonų g. 8 / Vilniaus miesto sav., Šv. Ignoto g., vertingąja savybe.